אורי טולדנו

אוֹרִי טולדנו (נולד ב-21 במרץ 1985) הוא אמן יוצר, זמר, ומפיק מוזיקלי ישראלי הידוע בשם הבמה שלו - "KAYMA" (קיימא).

== ביוגרפיה ==
אורי טולדנו נולד בתל אביב לליאורה גל ולזמר אבי טולדנו
, אשר ייצג את ישראל בתחרות האירוויזיון 1982. לטולדנו שני אחים גדולים, ערן וטל ושלושה אחים קטנים מנישואיו השניים של אביו, בהם הזמרת ליהי טולדנו.

ב-2005 לאחר שירותו הצבאי, עבר טולדנו לארצות הברית שם התגורר בין היתר בניו יורק,<ref name="mako-may-2021" /> נאשוויל, מיאמי<ref name="ynet-february-2022" /> ולוס אנג'לס, שם התגורר כארבע שנים. בתקופה זו הוא התחתן, וכעבור כשנתיים התגרש. במהלך שהותו בארצות הברית למד לימודי סאונד והפקה מוזיקלית ב[https://usa.sae.edu/ מכון SAE] היוקרתי, והחל לכתוב, לקריין ולהפיק ג'ינגלים לפרסומות עבור ערוץ טלוויזיה ישראלי בחו״ל.<ref name="mako-may-2021" />

ב-2009, עם חזרתו לארץ, ייסד אורי את הבר מועדון ״סטריאוטייפ״ ברחוב אלנבי 99, ובמקביל, הרצה וריכז את מגמת הסאונד במכללה האקדמית אונו, (מיסודה של "מכללת הד").<ref name="ynet-february-2022" />

בשנת 2014, ייסד יחד עם זוגתו את חברת המוזיקה ואולפן ההקלטות Snowstar.Company, תחתיו כתב והפיק מוזיקה מקורית לסדרות טלוויזיה והלחין ג'ינגלים מסחריים עבור חברות גדולות ומותגים מפורסמים, בהם: בירה גולדסטאר, סודה סטרים, פייבר, אינטל, סובארו, יוניליוור, וויבס אודיו , מלונות פתאל, בנק לאומי ועוד.

== קריירה ==

בשנת 2021 השיק טולדנו את קריירת הסולו שלו תחת שם הבמה "KAYMA". סינגל הסולו הראשון של KAYMA, שנקרא "Onsitelover", יצא בחודש מאי של אותה שנה.<ref name="mako-may-2021" />, ולווה בקליפ מרהיב שצולם בקייב מספר חודשים לפניי שפרצה מלחמת אוקראינה–רוסיה. השיר נכנס לפלייליסטים בתחנות הרדיו המובילות בישראל ובאירופה.

בנובמבר 2021 שחרר סינגל שני "Learn to Say No"<ref name="Repubblica-June-2021"></ref><ref name="israel-hayom-June-2021"></ref>
<ref name="spaghettimag-March-2022"></ref>
<ref name="mundane-March-2022"></ref>, שהגיע למקום הראשון במצעד הרדיו הרשמי של איטליה (Earone), מקום שלישי בשירים המושמעים ביותר בספוטיפיי איטליה, נכנס לפלייליסטים של תחנות הרדיו הגדולות בישראל, גרמניה ובפרט באיטליה שם התמקם כאחד האמנים המושמעים בארץ המגף. הקליפ של השיר אותו כתב וביים טולדנו בעצמו, נכנס לפלייסליסטים הרשמיים של MTV ו-VH1 באיטליה.

לאחר שני הסינגלים הראשונים, שחרר טולדנו EP ראשון בשם ״Mid Side Notes", שכלל 4 שירים ועוד ביצוע מיוחד לשיר (Onsitelover), מתוך לייב שצילם בכנסיית עמנואל יחד עם 11 נגנים וזמרי ליווי.

ביוני 2022 יצא לסיבוב הופעות בגרמניה יחד עם להקת לולה מארש, לה גם הפיק שני שירים באלבום "Shot Shot Cherry".

בקיץ 2022 הוזמן קיימא להופיע במספר פסטיבלים גדולים באיטליה בהם: Battiti live, שם הופיע מול קהל של כ-40,000 איש.<ref name="כאן-december-2022"></ref>
במסגרת פעילותו באיטליה, זכה לסיקור במגזינים הנחשבים Elle, billboard,
Panorama (magazine)<ref name="panorama-January-2023"></ref>, Corriere della sera.<ref name="corriere della sera-January-2023"></ref><ref name="dailymotion-January-2023"></ref>

בדצמבר 2022, עם צאתו של הסינגל השלישי "Bad Blood",<ref name="panorama2-January-2023"></ref>הוזמן קיימא להופיע בוותיקן באירוע בסימן שלום עולמי, שם גם הוזמן לפגישה עם האפיפיור פרנציסקוס. האירוע שודר בערוץ הטלוויזיה הממלכתי Canale5 לכ-60 מיליון צופים באיטליה. באירוע הופיע קיימא לצד אמנים בינלאומיים, כגון: Lee, Riccardo Cocciante José Carreras, Aka7.

ביוני 2023 ביצע קיימא את הופעת הבכורה שלו במועדון הבארבי בתל אביב, עם הבטחה לשחרר את אלבום הבכורה New Trying Outs ב-13 באוקטובר.<ref name="secrettelaviv-June-2022"></ref><ref name="atmag-october-2023"></ref> עקב מאורעות ה-7 באוקטובר, נדחה תאריך יציאת האלבום ל-12 באפריל 2024. בדצמבר 2023, שחרר את השיר "Dancing on dust" לזכר הנרצחים בפסטיבל נובה. 

== דיסקוגרפיה ==
* New Trying Outs (2024)

== חיים אישיים ==
טולדנו חי במשותף עם דלית נמירובסקי ולו שני ילדים.<ref name="ynet-february-2022" />

== קישורים חיצוניים ==
* 

* [https://music.apple.com/us/artist/kayma/1574661630 אורי טולדנו - KAYMA], באתר [https://www.apple.com/itunes/ אייטונס]
* [https://www.last.fm/music/Kayma אורי טולדנו - KAYMA], באתר [https://www.last.fm Last.fm]
* [https://www.allmusic.com/artist/kayma-mn0004252990 אורי טולדנו - KAYMA], באתר [https://www.allmusic.com/ Allmusic]
* [https://www.deezer.com/us/artist/1058501 אורי טולדנו - KAYMA], באתר [https://www.deezer.com/ Deezer]
* [https://www.discogs.com/artist/11870864-Kayma-2 אורי טולדנו - KAYMA], באתר [https://www.discogs.com/ Discogs]
* [https://www.songkick.com/artists/10269560-kayma אורי טולדנו - KAYMA], באתר [https://www.songkick.com Songkick]
* [https://genius.com/artists/Kayma/songs אורי טולדנו - KAYMA], באתר [https://genius.com Genius]
* [https://shironet.mako.co.il/artist?prfid=23279&lang=1 אורי טולדנו - KAYMA], באתר [https://shironet.mako.co.il/ שירונט]
* 

== הערות שוליים ==

קטגוריה:תל אביב-יפו: אישים
קטגוריה:מוזיקאים ישראלים
קטגוריה:זמרים-יוצרים ישראלים
קטגוריה:מפיקים מוזיקליים ישראלים
קטגוריה:סגל הקריה האקדמית אונו
קטגוריה:ישראלים שנולדו ב-1985